open-index/open-wikipedia-markdown huggingface dataset:
อีช็อน

**อีช็อน** () เป็นเมืองในจังหวัดคย็องกี ประเทศเกาหลีใต้ มีชื่อคล้ายกับเมืองอินช็อน ซึ่งมีสถานะเป็นมหานครของเกาหลีใต้ เมืองอีช็อนมีพื้นที่ติดกับอำเภอยอจู, เมืองควังจู, เมืองยงอิน และเมืองอันซ็อง ของจังหวัดคย็องกี และยังมีพื้นที่ติดกับอำเภออึมซ็องของจังหวัดชุงช็องเหนือด้วย อิช็อนมีชื่อเสียงในเกาหลีใต้เรื่องเซรามิกร่วมกับเมืองยอจู ทำให้เมืองอิช็อนได้กลายเป็นเครือข่ายเมืองแห่งหัตถกรรมและศิลปะพื้นบ้านของยูเนสโกในปี พ.ศ. 2553 ส่วนผลิตภัณฑ์ท้องถิ่นอื่น ๆ ที่มีชื่อเสียงได้แก่ท้อและข้าว สถาบันการศึกษาระดับสูงที่มีชื่อเสียงได้แก่วิทยาลัยการท่องเที่ยวเกาหลีและวิทยาลัยช็องกังเพื่ออุตสาหกรรมการวัฒนธรรม

มีทางพิเศษย็องดงและทางพิเศษจ็องบูแนรย็อกผ่านเมืองอิช็อน ในปี พ.ศ. 2558 เมืองอีช็อนจะถูกเชื่อมต่อกับโซลด้วยรถไฟใต้ดินโซลทางสายยอจู ซึ่งจะผ่านสถานีอีช็อน

เมืองอีซ็อนเป็นที่ตั้งของเอสเคฮิกซ์ ซึ่งเป็นบริษัทผู้ผลิตหน่วยความจำที่ใหญ่เป็นอันดับสองของโลก

## เขตการปกครอง
อีช้อนแบ่งการปกครองออกเป็น 2 "อึบ" (ตำบล) , 8 *มย็อน* (เขตการปกครองท้องถิ่น) และ 4 *ทง* (แขวง) 

## สัญลักษณ์ของเมือง
* นกปรจำเมือง : นกกางเขน
* ดอกไม้ประจำเมือง : กุหลาบพันปี
* ต้นไม้ประจำเมือง : ต้นสน

## สภาพอากาศ
  

## หมู่บ้านเซรามิก
thumb|ผู้เชี่ยวชาญด้านการปั้นหม้อ
thumb|ร้านขายเซรามิกในอีช็อน

หมู่บ้านเซรามิกของอีช็อนประกอบไปด้วยสำนักงานหรือบริษัทท้องถิ่นที่ทำเซรามิกมากกว่า 300 แห่งบริเวณรอบๆ หมู่บ้านซูควัง, ซินดันมย็อน, แขวงซาอึมและตามสถานที่ท่องเที่ยวภายในเมือง ด้วยการใช้ทักษะการปั้นแบบดั้งเดิมและกระบวนการในการสร้างเครื่องถ้วยชามในการเผาด้วยไม้ในเตาเผาแบบโบราณ ทำให้การปั้นหมอของเมืองนี้ได้รับการยอมรับในคุณภาพทั้งในเกาหลีและในต่างประเทศ

ในพื้นที่แขวงซาอึมและซินดันมย็อนนั้นมีหมู่บ้านเซรามิกซึ่งเป็นร้านขายเครื่องเซรามิกมากมาย ช่างปั้นหม้อได้ใช้เวลาในการทำวิจัยเกี่ยวกับวิธีการปั้นหม้อแบบดั้งเดิมและพยายามที่จะฟื้นคืนเครื่องจักรในการผลิตในแบบของเครื่องสังคโลกสมัยโคยรอและเครื่องถ้วยชามขาวสมัยโชซ็อน หมู่บ้านเหล่านี้เป็นศูนย์กลางของการอนุรักษ์กระบวนการแบบดั้งเดิมไว้

## เมืองพี่เมืองน้อง
*   จิ่งเต๋อเจิน , สาธารณรัฐประชาชนจีน (2540)
*   เซะโตะ , ญี่ปุ่น (2547)
*  เขตคังดง, เกาหลีใต้
*  เขตคังนัม, เกาหลีใต้
*  แซนตาเฟ (รัฐนิวเม็กซิโก), สหรัฐอเมริกา (2556)

## ดูเพิ่ม
* รายชื่อนครในประเทศเกาหลีใต้

## อ้างอิง

## แหล่งข้อมูลอื่น

* เว็บไซต์เมืองอีช็อน 
* เว็บไซต์การท่องเที่ยวโซล : เมืองอีช็อน 

หมวดหมู่:นครในจังหวัดคย็องกี
นิรันดร

**นิรันดร** คือ เวลาไร้สิ้นสุด นิรันดรเป็นมโนทัศน์ที่สำคัญอย่างหนึ่งในหลายศาสนา ซึ่งกล่าวว่าอมตภาพของพระเป็นเจ้าหรือเทพเจ้าคงอยู่นิรันดร บางคน เช่น อาริสโตเติล จะกล่าวอย่างเดียวกันกับจักรวาลธรรมชาติเกี่ยวกับระยะเวลานิรันดรทั้งอดีตและอนาคต 

หมวดหมู่:มโนทัศน์ทางปรัชญา
หมวดหมู่:ปรัชญาวิทยาศาสตร์
หมวดหมู่:ปรัชญาเวลา
หมวดหมู่:จักรวาลวิทยา
มัสเกตเทียส์

**มัสเกตเทียส์** () เป็นกลุ่มดนตรีจากจังหวัดเชียงใหม่ ประเทศไทย ปัจจุบันประกอบด้วยสมาชิกหลักคือ เท็น ชาครีย์ ลาภบุญเรือง (นักร้องนำ), ด๋อย สรรพ์วิชญ์ หวานสนิท (เบส) และบิ๊ก รวิน มิตรจิตรานนท์ (กีต้าร์) โดยทั้ง 3 คนเริ่มทำวงตั้งแต่ พ.ศ. 2547 ขณะที่ยังเป็นนักศึกษามหาวิทยาลัยเชียงใหม่ มีผลงานอัลบั้มชุดแรกคือ *Left Right and Something* วางแผงเมื่อ พฤศจิกายน พ.ศ. 2552 ที่มีเพลงฮิตอย่าง "แค่บางคำ", "ความทรงจำ", "ของขวัญ" "ไกล" หลังจากนั้นได้ออกอัลบั้มชุด *Uprising* มีเพลงอย่าง เพลง "Dancing" "อยากให้เธอลอง" "แค่คุณ" "นิทาน"

มัสเกตเทียส์ได้เริ่มรวมตัวกันซ้อมดนตรีหลังเลิกเรียนด้วยกันเป็นประจำ จากนั้นได้เริ่มประกวดตามเวทีต่าง ๆ เช่น Hunger Free Music Festival ได้รับรางวัล เนื้อเพลงยอดเยี่ยม รวมถึงรางวัลชมเชย จากงาน Believe Audition Day 2007 กระทั่งได้ทำเพลงของตัวเองและเซ็นสัญญากับค่าย Believe Records ในที่สุด

ในปี พ.ศ. 2557 วงร้องเพลง "ใจความสำคัญ" ประกอบภาพยนตร์เรื่อง *[[รักหมดแก้ว]]* ซึ่งได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 24 แต่รางวัลตกเป็นของเพลง "ไม่ต่างกัน" ของทเวนตีไฟฟ์อาเวอส์จากภาพยนตร์เรื่อง *[[คิดถึงวิทยา]]*

## ผลงาน
### อัลบั้ม
#### ''Left Right and Something'' (2552)
# พริบตา
# แค่บางคำ
# ปล่อย 
# ความทรงจำ
# ไกล 
# ยาระบาย 
# อยู่ที่เธอ
# แล้วเมื่อไหร่
# ดีกว่านี้ 
# ของขวัญ
# Time Out
 
#### ''Uprising'' (2555)
# Interlude         
# Dancing         
# หมื่นล้าน         
# แค่คุณ
# อยากให้เธอลอง
# นิทาน
# งานเต้นรำ
# เช้าวันจันทร์         
# ร้อนฝนหนาว         
# วัลลภ         
# แค่บางคำ (Klom-Mon Remix)
# เพลง เพลง หนึ่ง (Demo Unreleased)

#### ''Day & Night'' (2560)
# Day & Night
# Time Machine
# นาฬิกา
# ฉันคนเดียวที่รู้
# ปล่อยไว้อย่างนั้น
# What's Happened
# ยอม

### ซิงเกิล
* ยินดี (Pleased) (พ.ศ. 2564)
* พิจารณา (Consider) feat. Maiyarap (พ.ศ. 2565)
* โรแมนติก (Romantic) feat. PUN (พ.ศ. 2566)
* Sea (พ.ศ. 2567)

### เพลงประกอบภาพยนตร์/ซีรีส์
* ใจความสำคัญ (ประกอบภาพยนตร์ รักหมดแก้ว)
* ยิ่งรัก ยิ่งแกล้ง (ประกอบภาพยนตร์ สาระแน โอเซกไก)
* Erotic Movie (ร่วมกับ มารี เออเจนี เลอเลย์, ประกอบซีรีส์ The Outing ทริปซ่อนชู้)

### เพลงอื่น ๆ
* "อย่าพูดเลย"  (โปรเจกต์ RS Music X)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2550
หมวดหมู่:วงกลุ่มสามสัญชาติไทย
หมวดหมู่:กลุ่มดนตรีจากจังหวัดเชียงใหม่
ติฆัวนา

**ติฆัวนา** () เป็นเมืองที่ใหญ่ที่สุดของรัฐบาฮากาลิฟอร์เนีย ประเทศเม็กซิโก บนคาบสมุทรบาฆากาลิฟอร์เนีย เป็นเมืองศูนย์กลางอุตสาหกรรมและการเงินของประเทศ เป็นเมืองที่มีอิทธิพลด้านเศรษฐกิจ การศึกษา วัฒนธรรม ศิลปะ และการเมือง จากข้อมูลปี ค.ศ. 2010 มีประชากร 1,300,983 คน

ติฆัวนาเป็นเมืองใหญ่เป็นอันดับ 29 ของทวีปอเมริกา และตั้งอยู่ทางตะวันตกสุดของประเทศเม็กซิโก เมืองก่อตั้งวันที่ 11 กรกฎาคม ค.ศ. 1889

## อ้างอิง

หมวดหมู่:เมืองในประเทศเม็กซิโก
หมวดหมู่:รัฐบาฮากาลิฟอร์เนีย
เอกาเตเปก

**เอกาเตเปกเดโมเรโลส** () หรือชื่อทางการคือ **ซานกริสโตบัลเอกาเตเปกเดโมเรโลส** (San Cristóbal Ecatepec de Morelos) เป็นนครและเทศบาลในรัฐเมฮิโก รู้จักในชื่อสั้น ๆ ว่า **เอกาเตเปก** ซึ่งชื่อมาจากภาษานาวัตล์ (Nahuatl) แปลว่า เนินเขาแห่งสายลม (windy hill) หรือ เนินเขาที่อุทิศให้เอคัตล์ (hill devoted to Ehecatl) ส่วนคำว่าโมเรโลส เป็นนามสกุลของ โฮเซ มาริอา โมเรโลส วีรบุรุษแห่งสงครามประกาศเอกราชเม็กซิโก

จากข้อมูลในปี ค.ศ. 2020 เอกาเตเปก มีประชากร 1,645,352 คน

## อ้างอิง

## แหล่งข้อมูลอื่น
* 
* Portal of Ecatepec de Morelos 
* Ayuntamiento Constitucional de Ecatepec de Morelos เว็บไซต์ทางการ 

หมวดหมู่:เมืองในประเทศเม็กซิโก
หมวดหมู่:รัฐเมฮิโก
ไนต์แมร์ (เพลง)

"**ไนต์แมร์**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลแรกของสตูดิโออัลบั้มชุดที่ 5 ของวง *[[ไนต์แมร์]]*

## ภาพรวม
"ไนต์แมร์" เป็นซิงเกิลแรกที่ออกจำหน่ายโดยไม่มี เดอะเรฟ อดีตมือกลองที่เสียชีวิตไปเมื่อ 28 ธันวาคม พ.ศ. 2552 เพลงนี้ออกจำหน่ายในรูปแบบดิจิทัลดาวน์โหลดในไอทูนส์ เมื่อวันที่ 18 พฤษภาคม พ.ศ. 2553 ในสหราชอาณาจักร และออกจำหน่ายทั่วโลกเมื่อวันที่ 21 ตลอดจนวิดีโอเนื้อเพลงในยูทูบ ซึ่งมียอดการเข้าชมมากกว่า 275,000 ครั้งใน 24 ชั่วโมง ตัวอย่างของเพลงนี้ออกเผยแพร่เมื่อวันที่ 6 พฤษภาคม พ.ศ. 2553 ที่ แอมะซอน.คอม แต่ได้ถูกลบออกในเวลาต่อมา อย่างไรก็ตาม ในวันที่ 10 พฤษภาคม พ.ศ. 2553 ตัวอย่างเพลงไม่เซ็นเซอร์ความยาว 30 วินาทีได้ออกมาอีกครั้ง แต่ครั้งนี้ได้ออกเผยแพร่ที่ ซาวด์คลาวด์

"ไนต์แมร์" ได้เสนอชื่อเข้าชิง ในรางวัลซิงเกิลยอดเยี่ยม ที่งานประกาศผลรางวัลเคอร์แรง! อะวอดส์ ประจำปี 2553 แต่ได้แพ้ผลงานเพลง "ลิควิดคอนฟิเดนซ์" โดย ยูมีแอตซิกซ์ เพลงนี้ยังเป็นเพลงหนึ่งของอะเว็นจด์เซเวนโฟลด์ที่เป็นที่รู้จักกันมากที่สุด นอกจากนี้ยังได้รับการรับรองระดับทองคำโดยสมาคมผู้ประกอบกิจการเพลงของสหรัฐอเมริกา

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

## อันดับในชาร์ต
"ไนต์แมร์" เข้าสู่ชาร์ตและติดอันดับที่ 51 ในชาร์ต''บิลบอร์ด''ฮอต 100 อย่างไรก็ตาม ในที่ 14 สิงหาคม พ.ศ. 2553 เพลงนี้ได้ขึ้นชาร์ตอีกครั้งในอันดับที่ 83 เนื่องจากมีการออกจำหน่ายสตูดิโออัลบั้มชุดที่ 5 ของวง *ไนต์แมร์*

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ — ร้องนำ
* แซกกี เวนเจนซ์ — จังหวะกีตาร์
* เดอะเรฟ — กลอง และร้องประสาน ในเวอร์ชันเดโม
* ซินนิสเตอร์ เกตส์ — กีตาร์นำ
* จอห์นนี คริสต์ — กีตาร์เบส

;นักดนตรีสมทบ
* ไมค์ พอร์ตนอย — กลอง
* ไมค์ เอลิซอนโด — คีย์บอร์ด

;การผลิต
* ไมค์ เอลิซอนโด - โปรดิวเซอร์เพลง
* แอนดี วอลเลซ - มิกเซอร์
* เท็ด เจนเซน - มาสเตอริง

## อ้างอิง

## แหล่งข้อมูลอื่น
*
*
*
*Warner Bros. Records
*

หมวดหมู่:ซิงเกิลในปี พ.ศ. 2553
หมวดหมู่:เพลงในปี พ.ศ. 2553
หมวดหมู่:เพลงของอะเว็นจด์เซเวนโฟลด์
ซีซเดอะเดย์ (เพลง)

"**ซีซเดอะเดย์**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลที่ 4 จากสตูดิโออัลบั้มชุดที่ 3 ของวง *[[ซิตีออฟอีวิล]]*

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์
* เดอะเรฟ – กลอง
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

;การผลิต
* แอนดรูว์ เมอร์ดอก – โปรดิวเซอร์เพลง
* เวย์น อิชแชม – ผู้กำกับมิวสิกวิดีโอ
* แคม แร็กแคม – งานศิลปะ

## อ้างอิง

## แหล่งข้อมูลอื่น
* 
* Seize the Day official music video ที่ YouTube.com

หมวดหมู่:ซิงเกิลในปี พ.ศ. 2549
หมวดหมู่:เพลงในปี พ.ศ. 2548
หมวดหมู่:เพลงของอะเว็นจด์เซเวนโฟลด์
คิมเบอร์ลี ฮิลล์

**คิมเบอร์ลี ฮิลล์** () (เกิด 30 พฤศจิกายน พ.ศ. 2532) เป็นนักกีฬาวอลเลย์บอลชาวอเมริกันและเป็นสมาชิกของทีมวอลเลย์บอลหญิงทีมชาติสหรัฐอเมริกา (ตั้งแต่เดือนพฤษภาคม 2013) เธอเล่นตำแหน่งตัวตีด้านนอก

## ชีวิตส่วนตัวและชีวิตในวัยเด็ก
คิมเบอร์ลี ฮิลล์ กำเนิดจาก แบรด และ เทร์รี ฮิลล์ เธอมีพี่น้อง 3 คน เคลซีย์ ฮิลล์, เชลบี ฮิลล์, เคลีย์ โฟล์ค

## ผลงานในระดับอาชีพ
หลังจากจบการศึกษาจากพอร์ตแลนด์คริสเตียนไฮสกูล ในปี 2008 เธอเล่นวอลเลย์บอลชายหาดในปี 2012 และ 2013

ฮิลล์ได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลผู้เล่นทรงคุณค่าของการแข่งขัน และตัวตบหัวเสายอดเยี่ยมอันดับที่ 2 

## สังกัดสโมสร
*  มหาวิทยาลัยเปปเปอร์ดีน (2008-2012)
*  อาตอม แตรฟล์ ซอปอต (2013-2014)
*  อีกอร์ กอร์กอนโซลา โนวารา (2014-2015)
*  วากิฟแบงค์ อิสตันบูล (2015-2017)
*  อีโมโก วอลเลย์ โกเนลยาโน (2017-2021)

## รางวัลที่ได้รับ
### บุคคล
* *[[วอลเลย์บอลหญิงชิงแชมป์โลก 2014|วอลเลย์บอลหญิงชิงแชมป์โลก 2014 "ผู้เล่นทรงคุณค่า"]]*
* *[[วอลเลย์บอลหญิงชิงแชมป์โลก 2014|วอลเลย์บอลหญิงชิงแชมป์โลก 2014 "ตัวตบหัวเสายอดเยี่ยมอันดับที่ 2"]]*

## อ้างอิง

## แหล่งข้อมูลอื่น
*รายละเอียดอย่างเป็นทางการ

หมวดหมู่:นักวอลเลย์บอลหญิงชาวอเมริกัน
หมวดหมู่:นักกีฬาจากพอร์ตแลนด์ (รัฐออริกอน)
เคย์ลา แบนเวิร์ท

**เคย์ลา แบนเวิร์ท** ()  เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรราบิตา บากู เป็นสมาชิกของทีมวอลเลย์บอลหญิงทีมชาติสหรัฐอเมริกา

## ผลงานในระดับอาชีพ
เธอเล่นวอลเลย์บอลหญิงของวิทยาลัยที่มหาวิทยาลัยเนแบรสกา

แบนเวิร์ทเป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลหญิงชิงแชมป์โลก 2014 เมื่อทีมจีนพ่ายแพ้ 3–1 ในนัดสุดท้าย

## อ้างอิง

## แหล่งข้อมูลอื่น
*Kayla Banwarth's official bio at USA Volleyball 

หมวดหมู่:ตัวรับอิสระวอลเลย์บอล
หมวดหมู่:นักวอลเลย์บอลหญิงชาวอเมริกัน
หมวดหมู่:ผู้เล่นสโมสรวอลเลย์บอลเทเลคอม บากู
กองทัพกะเหรี่ยงแดง

**กองทัพกะเหรี่ยงแดง** (Karenni Army) เป็นกองกำลังทางทหารของพรรคก้าวหน้าแห่งชาติกะเหรี่ยงแดง ซึ่งต่อสู้เพื่อการปกครองตนเองของชาวกะเหรี่ยงแดงในพม่า  ในวันที่ 7 มีนาคม พ.ศ. 2555 รัฐบาลพม่าได้เซ็นสัญญาสงบศึกกับพรรคก้าวหน้าแห่งชาติกะเหรี่ยงแดง การสงบศึกเคยลงนามก่อนหน้านี้เมื่อ พ.ศ. 2538 แต่หลังจากเซ็นสัญญาเพียง 3 เดือนก็รบกันต่อ

## รัฐกะเหรี่ยงแดงและประวัติศาสตรโดยย่อ
รัฐกะเหรี่ยงแดงเป็นรัฐทางตะวันออกของพม่า มีรัฐฉานอยู่ทางเหนือและประเทศไทยทางตะวันออก ทางใต้และตะวันตกติดกับรัฐกะยินหรือรัฐกะเหรี่ยง เมืองหลวงคือเมืองหลอยก่อ รัฐนี้เป็นที่อยู่ของชาวกะเรนนีหรือชาวกะยาหรือชาวกะเหรี่ยงแดง

รัฐกะเหรี่ยงแดงเกิดจากการรวมตัวของรัฐในสมัยโบราณ 3 รัฐคือ กันตรวดี เจโบจี และเบาลาเก ซึ่งอยู่ทางใต้ของสหพันธรัฐฉานและทางตะวันออกของพม่าของอังกฤษ รัฐบาลอังกฤษรับรู้และรับรองการเป็นเอกราชของรัฐเหล่านี้ในสนธิสัญญา พ.ศ. 2418 ระหว่างอังกฤษกับพระเจ้ามินดง โดยถือว่าดินแดนนี้ไม่ได้เป็นของอังกฤษและราชวงศ์อลองพญา รัฐกะเรนนีเหล่านี้จึงไม่ได้เป็นส่วนหนึ่งของพม่าของอังกฤษ รัฐกะเหรี่ยงแดงเข้ามาเป็นรัฐบรรณาการของพม่าของอังกฤษใน พ.ศ. 2435 รัฐธรรมนูญของสหภาพพม่า พ.ศ. 2490 ได้กล่าวอ้างว่ารัฐกะเหรี่ยงแดงทั้งสามเป็นส่วนหนึ่งของสหภาพพม่าเรียกว่ารัฐกะเหรี่ยงแดง และสามารถแยกตัวได้เมื่อครบ 10 ปี ในเดือนสิงหาคม พ.ศ. 2491 อู บี ทู เร ผู้นำของชาวกะเหรี่ยงแดงถูกลอบสังหารโดยกองทัพของรัฐบาลกลางเพราะคัดค้านการรวมรัฐกะเรนนีเข้ากับสหภาพพม่า การต่อสู้ภายในรัฐนี้ยังดำเนินมาจนถึงปัจจุบัน ใน พ.ศ. 2495 เมืองไปที่เคยอยู่ในรัฐฉานได้รวมเข้ากับรัฐกะเหรี่ยงแดงและเปลี่ยนชื่อเป็นรัฐกะยา ต่อมา ใน พ.ศ. 2500 ได้มีการจัดตั้งพรรคก้าวหน้าแห่งชาติกะเรนนีและมีกองทัพกะเหรี่ยงแดงเป็นกองกำลังติดอาวุธ

กองทัพกะเหรี่ยงแดงยังคงต่อสู้กับทหารของรัฐบาลพม่าเพื่อเป้าหมายในการสร้างรัฐกะเหรี่ยงตั้งแต่ปี พ.ศ. 2500 แม้จะมีการหยุดยิงในระยะสั้น ๆ เมื่อปี พ.ศ. 2538 กองทัพกะเหรี่ยงแดงยังต่อสู้กับกลุ่มติดอาวุธของกลุ่มแห่งชาติกะยัน (KNLP) และกลุ่มปลดปล่อยประชาชนแห่งชาติกะเหรี่ยง (KNPLF) เนื่องจากปัจจุบันทั้งสองเป็นพันธมิตรกับกองทัพพม่า โดยกองทัพกะเหรี่ยงแดงถูกกล่าวหาว่ามีการบังคับใช้ทหารเด็ก แต่กลุ่มอ้างว่าเด็กมีความเต็มใจที่จะอาสาเป็นทหารเอง โดยมีแรงจูงใจจากการที่พ่อแม่เสียชีวิตระหว่างการต่อสู้กับกองทัพพม่า

## อ้างอิง

## แหล่งข้อมูลอื่น
* Karenni Army (KA) (Myanmar), GROUPS - ASIA - ACTIVE
* Karenni State
* Karenni Independence Through Education
* Conflict and Displacement in Karenni: The Need for Considered Responses
หมวดหมู่:ขบวนการทางการเมืองในประเทศพม่า
หมวดหมู่:ขบวนการแบ่งแยกดินแดน
พรรคผู้บุกเบิก

**พรรคผู้บุกเบิก** (; ) เป็นพรรคที่ก่อตั้งใน พ.ศ. 2545 นำโดยรัชมาวาตี ซูการ์โน ปุตรี ธิดาอีกคนหนึ่งของประธานาธิบดีซูการ์โน เข้าร่วมในการเลือกตั้ง พ.ศ. 2552 แต่ได้คะแนนเสียงเพียง  0.3% น้อยกว่าคะแนนเสียงขั้นต่ำที่ 2.5% และไม่ได้รับการเลือกตั้ง
## อ้างอิง

หมวดหมู่:ขบวนการทางการเมืองในประเทศอินโดนีเซีย
อะลิชา แกลสส์

**อะลิชา แกลสส์** ()  เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรอีโมโกวอลเลย์โกเนลยาโน เป็นสมาชิกของทีมวอลเลย์บอลหญิงทีมชาติสหรัฐอเมริกา

## ผลงานในระดับอาชีพ
เธอเล่นวอลเลย์บอลหญิงของวิทยาลัยที่มหาวิทยาลัยเพนซิลเวเนียสเตต

กลาสได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลตัวเซตยอดเยี่ยมของการแข่งขัน

## สโมสร

## รางวัลที่ได้รับ
### บุคคล
* *[[วอลเลย์บอลเวิลด์กรังด์ปรีซ์ 2013|วอลเลย์บอลเวิลด์กรังด์ปรีซ์ 2013 "ตัวเซตยอดเยี่ยม"]]*
* *[[วอลเลย์บอลหญิงชิงแชมป์โลก 2014|วอลเลย์บอลหญิงชิงแชมป์โลก 2014 "ตัวเซตยอดเยี่ยม"]]*

## อ้างอิง

## แหล่งข้อมูลอื่น
*Alisha Glass' official bio at USA Volleyball 
*Alisha Glass Bio
*Alisha Glass and Fenerbahce 

หมวดหมู่:นักวอลเลย์บอลหญิงชาวอเมริกัน
หมวดหมู่:ผู้เล่นสโมสรวอลเลย์บอลเฟแนร์บาห์แช
หมวดหมู่:ชาวอเมริกันเชื้อสายแอฟริกา
หมวดหมู่:ศิษย์เก่าจากมหาวิทยาลัยเพนซิลเวเนียสเตต
หมวดหมู่:บุคคลจากรัฐมิชิแกน
ปาณิชดา แสงสุวรรณ

**ปาณิชดา แสงสุวรรณ** (เกิด 6 พฤษภาคม พ.ศ. 2537) ชื่อเล่น **แจมมี่** เป็นนักแสดงหญิงชาวไทย สังกัดช่อง7 HD มีผลงานแสดงละครอย่างเรื่อง *[[สุสานคนเป็น]]*, *[[เพลิงพระนาง]]*, *[[รอยอาฆาต]]*, *[[ทางเสือผ่าน]]*

## ประวัติ
**ปาณิชดา แสงสุวรรณ**  เป็นนักแสดงชาวไทยจากช่อง 7 เอชดี เกิดวันศุกร์ที่ 6 พฤษภาคม พ.ศ. 2537 ที่อำเภอหนองหญ้าไซ จังหวัดสุพรรณบุรี จบการศึกษาปริญญาตรี คณะนิเทศศาสตร์ มหาวิทยาลัยกรุงเทพ เริ่มงานในวงการบันเทิงจากการสมัครดรีมสตาร์เซิร์ช 2011 ปี พ.ศ. 2554 ผ่านเข้ารอบสุดท้าย ซึ่งมี จีรนันท์ มะโนแจ่ม และ นวพล ภูวดล เป็นเจ้าของและจัดการประกวด ปัจจุบันเซ็นสัญญาเป็นนักแสดงของสปีดวัน และ ช่อง 7 จากนั้นได้มีโอกาสไปแคสติ้งงานกับทางช่อง 7 และ มีผลงานเรื่องแรกจากละครเรื่อง *สุสานคนเป็น* จากนั้นแสดงละครช่วงเย็นทางช่อง 7 เรื่อง *[[หลานสาวนิรนาม]]*

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7

### เพลงประกอบละคร
* เพลงประกอบละคร จับกัง
** เพลง ฮักแปลว่ารัก ร้องคู่กับ กฤตฤทธิ์ บุตรพรม
** เพลง หึงไม่มีสาเหตุ
* เพลงประกอบละคร ชะชะช่า ท้ารัก
** เพลง ชะชะช่า ท้ารัก
** เพลง เสน่หา
** เพลง ปาท่องโก๋กับกาแฟ ร้องคู่กับ ธนากร ศรีบรรจง
** เพลง ขอใครสักคนที่เข้าใจ
** เพลง ตะกายดาว ร้องคู่กับ พรภัสร์ชนก มิตรชัย
** เพลง คำแพง ร้องคู่กับ แซ็ค ชุมแพ และ พรภัสร์ชนก มิตรชัย
* เพลงประกอบละคร พ่อหม้ายเลขท้าย 2 ตัว
** เพลง อ่านใจเธอไม่ออก

### ผลงาน[[:en:Master of ceremonies|พิธีกร]]

#### ออนไลน์
* **พ.ศ. 2561** : EP.1 Swaggy P. ทางช่อง YouTuber:Swaggy P.

## อ้างอิง

## แหล่งข้อมูลอื่น
* 

หมวดหมู่:บุคคลจากอำเภอหนองหญ้าไซ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงสังกัดช่อง 7
หมวดหมู่:พุทธศาสนิกชนชาวไทย
แบตคันทรี

"**แบตคันทรี**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายในเดือนสิงหาคม พ.ศ. 2548 เป็นซิงเกิลลำดับที่ 2 จากสตูดิโออัลบั้มชุดที่ 3 ของวง *[[ซิตีออฟอีวิล]]* อะเว็นจด์เซเวนโฟลด์ได้ชนะในรายการ 'วิดีโอศิลปินหน้าใหม่ยอดเยี่ยม' ที่งานประกาศผลรางวัลเอ็มทีวีวีดีโอมิวสิกอะวอร์ดส ประจำปี 2549 สำหรับเพลง "แบตคันทรี" และในวันที่ 1 ตุลาคม พ.ศ. 2552 ซิงเกิลนี้ได้รับรางวัลแผ่นเสียงทองคำโดยอาร์ไอเอเอ

## เนื้อหาของเพลง
คำกล่าวต่อไปนี้ ที่รวมอยู่ในตอนเริ่มของหนังสือเรื่อง *เฟียร์แอนด์โลทิงอินลาสเวกัส* เป็นข้อความที่มีในเพลงนี้ 2 ครั้ง ได้แก่ ในตอนเริ่มเพลง และท่อนบริดจ์ก่อนคอรัสท่อนสุดท้าย และข้อความนี้ก็ได้แสดงให้เห็นในตอนเริ่มของมิวสิกวิดีโอ

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

## ชาร์ตและยอดจำหน่าย

### อันดับในชาร์ต

### การรับรองระดับยอดจำหน่าย

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร้องเสียงประสาน
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

;การผลิต
* แอนดรูว์ เมอร์ดอก – โปรดิวเซอร์เพลง
* มาร์ก คลาสเฟลด์ – ผู้กำกับมิวสิกวิดีโอ
* แคม แร็กแคม – งานศิลปะ

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2548
หมวดหมู่:เพลงในปี พ.ศ. 2548
หมวดหมู่:เพลงของอะเว็นจด์เซเวนโฟลด์
โมนยวา

**โมนยวา** (, ) เป็นเมืองหลักของภาคซะไกง์ ประเทศพม่า อยู่ห่างจากเมืองมัณฑะเลย์ไปทางทิศตะวันตกเฉียงเหนือ 136 กิโลเมตร

## ภูมิอากาศ

## การศึกษา
#มหาวิทยาลัยโมนยวา
#วิทยาลัยการศึกษาโมนยวา
#สถาบันเศรษฐศาสตร์โมนยวา
#มหาวิทยาลัยเทคโนโลยีโมนยวา
#มหาวิทยาลัยคอมพิวเตอร์โมนยวา

## คลังภาพ

ไฟล์:Monywa-buda-yacente-d07.jpg|พระพุทธไสยาสน์ขนาดใหญ่มะฮาบอดิตะทอง
ไฟล์:Monywa-shwezigon-paya-d07.jpg|ชเวซี่โกนพะย่า
ไฟล์:Monywa-aung-setkya-paya-d02.jpg|อองแซะจะพะย่า


## อ้างอิง

## แหล่งข้อมูลอื่น

*City of Monywa 
*Burman photograph album 1897 Old photos of Monywa
*Chindwin River - lifeblood of upper Sagaing *[[Myanmar Times]]*, January 16–22, 2006

หมวดหมู่:เมืองในภาคซะไกง์
มิสเตอร์เวิลด์

**มิสเตอร์เวิลด์** () เป็นการประกวดความงามชายได้รับการสนับสนุนจากองค์การมิสเวิลด์ การประกวดได้รับการจัดขึ้นทุกสองปีและก่อตั้งขึ้นในปี ค.ศ. 1996  ผู้เข้าประกวดจะต้องเข้าร่วมกิจกรรมต่าง ๆ เช่น สกีน้ำ ขี่จักรยานเสือภูเขา และวิ่งมาราธอน ปัจจุบันผู้ดำรงตำแหน่งคือ ดานิเอล เมฆิอา (Daniel Mejía) จากปวยร์โตรีโก โดยรับตำแหน่งเมื่อวันที่ 23 พฤศจิกายน ค.ศ. 2024 ณ ฟานเที้ยต, ประเทศเวียดนาม

## ผู้ดำรงตำแหน่ง

### เรียงลำดับสัญชาติของผู้ชนะเลิศ

## ราชาทวีป

## ทำเนียบมิสเตอร์เวิลด์

ไฟล์:Francisco Escobar.JPG|**มิสเตอร์เวิลด์ 2012**ฟรันซิสโก เอสโกบาร์
ไฟล์:Kamal head pic.JPG|**มิสเตอร์เวิลด์ 2010**คาเมล อิบราฮิม


## ตัวแทนประเทศไทย

## ดูเพิ่ม

## อ้างอิง

หมวดหมู่:มิสเตอร์เวิลด์
หมวดหมู่:ประกวดความงามชาย
การเลือกตั้งทั่วไปในญี่ปุ่น พ.ศ. 2557

**การเลือกตั้งสมาชิกสภาผู้แทนราษฎรเป็นการทั่วไปครั้งที่ 47** ของประเทศญี่ปุ่นจัดขึ้นเมื่อวันที่ 14 ธันวาคม 2557 มีการออกเสียงลงคะแนนในทุกเขตเลือกตั้งผู้แทนราษฎรของญี่ปุ่นซึ่งรวมบล็อกสัดส่วน (proportional block) เพื่อแต่งตั้งสมาชิกสภานิติบัญญัติเพื่อดำรงตำแหน่งในสภาผู้แทนราษฎร สภาล่างของสภานิติบัญญัติแห่งชาติญี่ปุ่น คณะรัฐมนตรีต้องลาออกหลังการเลือกตั้งสมาชิกสภาผู้แทนราษฎรเป็นการทั่วไปในสมัยประชุมสภานิติบัญญัติสมัยแรกหลังเลือกตั้ง (รัฐธรรมนูญ มาตรา 70) การเลือกตั้งสภาล่างนี้จะยังนำสู่การเลือกตั้งแต่งตั้งนายกรัฐมนตรีให้ดำรงตำแหน่งในสภานิติบัญญัติ และการแต่งตั้งคณะรัฐมนตรีใหม่ (แม้มีการแต่งตั้งรัฐมนตรีเดิม)

## อ้างอิง
* Landslide Victory for Ruling Bloc - Japan in Depth - News - NHK WORLD - English 
* BBC News - Japan election: Comfortable win for the ruling coalition

หมวดหมู่:การเลือกตั้งในประเทศญี่ปุ่น
หมวดหมู่:การเลือกตั้งใน พ.ศ. 2557
สิ่งเล็กเล็กที่น่าร็อก (App Love)

**สิ่งเล็กเล็กที่น่าร็อก (App Love)** ภาพยนตร์รักโรแมนติก กำกับโดยพุฒิพงศ์ พรหมสาขา ณ สกลนคร และสุทธิพงษ์ วัฒนจัง (ชมพู ฟรุตตี้) ที่ได้แนวคิดมาจากภาพยนตร์ชื่อดังในอดีตอย่าง สิ่งเล็กเล็กที่เรียกว่า...รัก ที่ออกฉายในปี พ.ศ. 2557 นำแสดงโดย ณัฐวัฒน์ ชัยณรงค์โสภณ, เอสเธอร์ สุปรีย์ลีลา, ธวัช พรรัตนประเสริฐ, เมทนี บุรณศิริ

## เรื่องย่อ
ติ๊ก ต้องแกล้งแอ๊บเป็นสาวเพื่อหลีกเลี่ยงการเข้าโรงเรียนเตรียมทหารตามที่พ่อวางแผนชีวิตไว้ให้ ติ๊กเลยต้องสมัครเข้าแก๊งนางฟ้ากลุ่มแอ๊บสาวตัวจี๊ดของโรงเรียน ส่วน "แนน" น้องสาวฝาแฝดของ นนนี่ (สมาชิกแก๊งนางฟ้า) ที่เพิ่งบินกลับมาจากต่างประเทศ ติ๊กตกหลุมรักแนน ทันทีที่ได้เจอ ติ๊กพยายามจะตีสนิทกับแนน จนรู้ว่าแนนเกลียดผู้ชาย โกหกเป็นอย่างมาก !!  ทำให้ติ๊กไม่กล้าที่จะเปิดเผยตัวตนที่แท้จริงออกมา  ส่วนแนนก็เริ่มจะสงสัยในตัวเองว่าแอบชอบติ๊ก ทั้ง ๆ ที่ติ๊กแอ๊บเป็นสาว ทำไงดีล่ะทีนี้

แก๊งนางฟ้าโดนกล่าวหาว่าทำเรื่องเสื่อมเสียชื่อเสียงให้กับโรงเรียน ทั้งหมดจึงช่วยกันหาวิธีกู้ชื่อเสียงกลับคืนมาด้วยการสมัครเข้าร่วมแข่งขันประกวดดนตรี โดยการช่วยเหลือของกะเทยรุ่นพี่อย่าง "ป้าปูเป้" เรื่องราวความป่วนชวนหัวจึงเริ่มต้นขึ้น ติ๊กจะต้องแอ๊บกับรักครั้งนี้ไปอีกนานขนาดไหน ? แล้วแนนจะรู้จักหัวใจตัวเองหรือไม่  แล้วแก๊งนางฟ้าจะทำอย่างไร…เมื่อรู้ว่าเพื่อนในกลุ่มทำเป็นแอ๊บสาวเพื่อแอบเข้าแก๊ง

## นักแสดง
### นักแสดงนำ
* ณัฐวัฒน์ ชัยณรงค์โสภณ รับบทเป็น ติ๊ก
* เอสเธอร์ สุปรีย์ลีลา รับบทเป็น แนน
* อานนท์ สายแสงจันทร์ รับบทเป็น ป้าปูเป้
* เมทนี บูรณศิริ รับบทเป็น นายพลโชค (พ่อของติ๊ก)
* มยุริญ ผ่องผุดพันธ์ รับบทเป็น เจี๊ยบ(แม่ของติ๊ก)
* ธวัช พรรัตนประเสริฐ รับบทเป็น เต้ (พี่ชายติ๊ก)
* ฐิติกร ธุระพันธ์ รับบทเป็น นนนี่ (แก๊งนางฟ้า)
* นิธิวัติ วิเวชไพศาลสกุล รับบทเป็น อคิ (แก๊งนางฟ้า)
* วัชรกรณ์ กลิ่นชด รับบทเป็น โจโจ้ (แก๊งนางฟ้า)

## เพลงประกอบภาพยนตร์
* "เกิดมาเพื่อสิ่งนี้" - กันกัน ณัฐวัฒน์ ชัยณรงค์โสภณ
* "รักที่ตามหา" - น.แนน

## รางวัล

* รางวัลสื่อสร้างสรรค์สุขภาพจิต ประจำปี 2554 ของกรมสุขภาพจิต กระทรวงสาธารณสุข

## อ้างอิง

## แหล่งข้อมูลอื่น
* เรื่องย่อ สิ่งเล็กเล็กที่น่าร็อก (กระปุก)
* เรื่องย่อ สิ่งเล็กเล็กที่น่าร็อก (MThai) 

หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์รัก
หมวดหมู่:ภาพยนตร์ตลกไทย
แมนยูนิเวิร์สโมเดล

**แมนยูนิเวิร์สโมเดล** () หรือชื่อก่อนหน้า **มิสเตอร์ยูนิเวิร์สโมเดล** () ในอดีตเคยเป็นรายการการประกวด 1 ใน 4 ที่ใหญ่ที่สุดสำหรับผู้ชาย รองจากแมนฮันต์อินเตอร์เนชันแนล, มิสเตอร์เวิลด์ และ มิสเตอร์อินเตอร์เนชันแนล การประกวดจัดขึ้นครั้งแรกในปี ค.ศ. 2008 ที่สาธารณรัฐโดมินิกัน 

## ผู้ดำรงตำแหน่ง

### เรียงลำดับสัญชาติของผู้ชนะเลิศ

## ตัวแทนชาวไทย

## ดูเพิ่ม
* รายการประกวดความงาม
## อ้างอิง

## แหล่งข้อมูลอื่น
* MEN universe MODEL Oficial

หมวดหมู่:แมนยูนิเวิร์สโมเดล
หมวดหมู่:ประกวดความงามชาย
มิสเตอร์อินเตอร์เนชันแนล

**มิสเตอร์อินเตอร์เนชันแนล** () เป็นการประกวดความงามชายก่อตั้งขึ้นในปี ค.ศ. 2006 ได้รับการจัดขึ้นเป็นประจำทุกปี การประกวดได้รับการดำเนินการโดยองค์กรมิสเตอร์อินเตอร์เนชันแนล ซึ่งยังเป็นผู้รับผิดชอบการประกวดมิสเตอร์สิงคโปร์ ตั้งแต่ครั้งแรกมี 76 ประเทศได้ส่งตัวแทนเข้าการประกวดนี้ โดยเฉลี่ยมีผู้เข้าประกวด 31 คน 

ปัจจุบันมิสเตอร์อินเตอร์เนชันแนลคือ  เคิร์ก บอนแดด จากประเทศฟิลิปปินส์

## ผู้ชนะการประกวด

### By Mister International Organization

### เรียงลำดับสัญชาติของผู้ชนะเลิศ

## ทำเนียบมิสเตอร์อินเตอร์เนชันแนล

ไฟล์:Kirk Bondad.jpg|**มิสเตอร์อินเตอร์เนชันแนล 2025**เคิร์ก บอนแดด 
ไฟล์:Nwajagu Samuel.jpg|**มิสเตอร์อินเตอร์เนชันแนล 2024**นวาจากู ซามูเอล
ไฟล์:Kimberley Thitisan Goodburn as a Thai Territorial Defense Student.png|**มิสเตอร์อินเตอร์เนชันแนล 2023**ธิติสรรค์ กู้ดเบิร์น


## ตัวแทนประเทศไทย

## มิสเตอร์อินเตอร์เนชันแนล จัดโดย Graviera (อินเดีย)
Grasim Mr. International จัดโดย Graviera บริษัทเสื้อผ้าผู้ชายในอินเดีย เริ่มขึ้นในปี 1998 และจัดขึ้นเป็นประจำทุกปีในอินเดีย จนถึงปี 2003 เมื่อจัดในลอนดอน งานดังกล่าวไม่ได้จัดขึ้นตั้งแต่นั้นมา และถูกแทนที่ ด้วย Mister International

### ผู้ถือกรรมสิทธิ์ — โดย Organized by Graviera (India-Based) (ตั้งแต่ปี 1998 - 2003)

* **หมายเหตุ**: ในปี 2003 ผู้เข้าแข่งขัน 3 คนมาจากสหรัฐอาหรับเอมิเรตส์รวมถึง อาบูดาบีและชัรญะฮ์ วิลเลียม เคลลี เป็นตัวแทนของชัรญะฮ์และคว้าแชมป์ในเวลาต่อมา

### ผลการแข่งขัน

#### มิสเตอร์อินเตอร์เนชันแนล 2003

**มิสเตอร์อินเตอร์เนชันแนล 2003** () จะเป็นการประกวด ครั้งที่ 6 ซึ่งจะจัดขึ้นที่ลอนดอน ประเทศอังกฤษ รอบชิงชนะเลิศวันที่ 24 สิงหาคม 2003 ณ ลอนดอน, อังกฤษ.

Raghu Mukherjee จากอินเดีย จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

#### มิสเตอร์อินเตอร์เนชันแนล 2002

**มิสเตอร์อินเตอร์เนชันแนล 2002** () จะเป็นการประกวด ครั้งที่ 5 ซึ่งจะจัดขึ้นที่นิวเดลี ประเทศอินเดีย รอบชิงชนะเลิศวันที่ 26 ตุลาคม 2002 ณ นิวเดลี, อินเดีย.

Alexander Aquino จากฟิลิปปินส์ จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

#### มิสเตอร์อินเตอร์เนชันแนล 2001

**มิสเตอร์อินเตอร์เนชันแนล 2001** () จะเป็นการประกวด ครั้งที่ 4 ซึ่งจะจัดขึ้นที่อุทัยปุระ ประเทศอินเดีย รอบชิงชนะเลิศวันที่ 15 ธันวาคม 2001 ณ อุทัยปุระ, อินเดีย.

Aryan Vaid จากอินเดีย จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

#### มิสเตอร์อินเตอร์เนชันแนล 2000

**มิสเตอร์อินเตอร์เนชันแนล 2000** () จะเป็นการประกวด ครั้งที่ 3 ซึ่งจะจัดขึ้นที่นิวเดลี ประเทศอินเดีย รอบชิงชนะเลิศวันที่ 13 ตุลาคม 2000 ณ โชธปุระ, อินเดีย.

Nadir Nery Djiukich จากเวเนซุเอลา จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

#### มิสเตอร์อินเตอร์เนชันแนล 1999

**มิสเตอร์อินเตอร์เนชันแนล 1999** () จะเป็นการประกวด ครั้งที่ 2 ซึ่งจะจัดขึ้นที่นิวเดลี ประเทศอินเดีย รอบชิงชนะเลิศวันที่ 30 ตุลาคม 1999 ณ นิวเดลี, อินเดีย.

Mario Carballo จากคอสตาริกา จะมอบมงกุฎให้แก่ผู้สืบทอดตำแหน่งของเขาเมื่อสิ้นสุดการแข่งขัน.

#### มิสเตอร์อินเตอร์เนชันแนล 1998

**มิสเตอร์อินเตอร์เนชันแนล 1998** () จะเป็นการประกวด ครั้งที่ 1 ซึ่งจะจัดขึ้นที่ชัยปุระ ประเทศอินเดีย รอบชิงชนะเลิศวันที่ 31 ตุลาคม 1998 ณ ชัยปุระ, อินเดีย.



## อ้างอิง

## แหล่งข้อมูลอื่น
* เว็บไซต์การประกวดอย่างเป็นทางการ 

*
หมวดหมู่:ประกวดความงามชาย
อับดุล ราซัก

**อับดุล ราซัก** () หรือ **อู้ยาซะ** (, ; เกิดเมื่อ 20 มกราคม พ.ศ. 2440) เป็นนักการเมืองและนักการศึกษาชาวพม่า เป็นรัฐมนตรีในคณะรัฐมนตรีว่าการกระทรวงศึกษาธิการและการวางแผนแห่งชาติในรัฐบาลของอองซานก่อนได้รับเอกราช และเป็นประธานสภามุสลิมพม่า เขาถูกลอบสังหารเมื่อ 19 กรกฎาคม พ.ศ. 2490  

ราซักเกิดที่เมะทีลาในพม่าตอนบน บิดาของเขาคือเชกอับดุล ระห์มานซึ่งเป็นตำรวจชาวอินเดีย มารดาเป็นชาวพม่าและเป็นชาวพุทธชื่อ เญ่น-ละ พี่น้องของเขามีความใกล้ชิดกับพุทธศาสนาแต่เขายังคงใช้ชื่อมุสลิม ราซักต้องการเห็นเอกภาพของพม่าท่ามกลางความหลากหลาย เขาเข้าเรียนในโรงเรียนในมัณฑะเลย์ ไปศึกษาต่อที่วิทยาลัยย่างกุ้ง จนจบปริญญาตรีทางด้านภาษาอังกฤษ ใน พ.ศ. 2463 ราซักเป็นผู้นำนักศึกษาในการประท้วงระบบการศึกษาของอังกฤษใน พ.ศ. 2464 เขาเป็นผู้นำของโรงเรียนมัธยมแห่งชาติมัณฑะเลย์ แม้ว่าราซักจะเป็นลูกผสมระหว่างพม่า-อินดียแต่เขาก็ได้รับความนิยมจากทุกชุมชน ในช่วงที่ญี่ปุ่นรุกรานพม่า เขาถูกคุมขังอยู่ ใน พ.ศ. 2488 ราซักเป็นผู้นำของสันนิบาตเสรีชนต่อต้านฟาสซิสต์สาขามัณฑะเลย์ และได้รับเลือกตั้งเป็นตัวแทนจากมัณฑะเลย์ และได้รับตำแหน่งรัฐมนตรีในรัฐบาลของอองซานก่อนจะเสียชีวิตพร้อมกัน

ราซักเป็นผู้เรียกร้องให้มีเอกภาพระหว่างชาวพม่าที่เป็นพุทธและมุสลิม เขาเองเป็นมุสลิม แต่เขาก็สนใจพุทธศาสนาและเรียนภาษาบาลีด้วยตนเอง และมีส่วนร่วมช่วยก่อตั้งมหาวิทยาลัยมัณฑะเลย์

## อ้างอิง

หมวดหมู่:นักการเมืองพม่า
หมวดหมู่:ชาวพม่าที่ถูกลอบสังหาร
หมวดหมู่:มุสลิมชาวพม่า
หมวดหมู่:ชาวพม่าเชื้อสายอินเดีย
หมวดหมู่:บุคคลจากภาคมัณฑะเลย์
คลองช่องนนทรี

thumb|คลองช่องนนทรี

**คลองช่องนนทรี** เป็นคลองสายหนึ่งที่เป็นเกาะกลางของถนนนราธิวาสราชนครินทร์ ยาว 4.5 กิโลเมตร เป็นคลองที่แยกมาจากแม่น้ำเจ้าพระยา ในพื้นที่เขตยานนาวา ผ่านแยกพระรามที่ 3-นราธิวาส จากนั้นลำคลองทั้ง 2 ฝั่งขนานไปกับถนนนราธิวาสราชนครินทร์ ตัดกับถนนจันทน์เก่า เข้าสู่พื้นที่เขตสาทร ลำคลองยังคงขนานไปกับถนนนราธิวาสราชนครินทร์ จากนั้นตัดกับถนนสาทร เข้าสู่เขตบางรัก คลองสายนี้จึงไปสิ้นสุดที่แยกนราธิวาส ซึ่งเป็นช่วงที่ถนนนราธิวาสราชนครินทร์ตัดกับถนนสุรวงศ์ คลองช่องนนทรีมีความกว้างช่วงปากคลองประมาณ 20 เมตร ส่วนช่วงที่เลียบไปกับถนนนราธิวาสราชนครินทร์ มีความกว้างประมาณ 6–8 เมตร 

## ประวัติ
คลองช่องนนทรีเป็นทางน้ำเดิมที่เกิดขึ้นในสมัยรัตนโกสินทร์ตอนต้น จากแผนที่เมื่อ พ.ศ. 2450 แต่เดิมคลองช่องนนทรีมีจุดเริ่มต้นอยู่บริเวณคลองผดุงกรุงเกษมใกล้กับตรอกฉลองกรุง ต้นคลองมีสภาพคดเคี้ยว ภายหลังมีการขุดคลองถนนตรง (คลองที่เลียบไปกับถนนพระรามที่ 4 ในอดีต) ทำให้พื้นที่บริเวณนี้มีลักษณะไม่เป็นมุมฉาก ส่งผลต่อถนนและคลองที่ตัดในภายหลัง ทำให้ทางน้ำช่องนนทรีในช่วงนี้ถูกถม จากแผนที่เมื่อ พ.ศ. 2475 คลองช่องนนทรีในช่วงนี้ถูกถมกลายเป็นถนนในปัจจุบันคือ ตรอกฉลองกรุงและตรอกสะพานเตี้ย

คลองช่องนนทรีในปัจจุบันเริ่มต้นที่บริเวณถนนสุรวงศ์ กรุงเทพมหานคร โดยสำนักงานประชาสัมพันธ์ ระบุว่า เริ่มต้นจากถนนสี่พระยา ถึงเขตเทศบาลนครกรุงเทพฯ ระหว่างหลักเขตที่ 9–10 เป็นคลองเดิมในพื้นที่ ภายหลังมีการขุดคลองสาทรและคลองสีลมตัดกับคลองช่องนนทรี คลองช่องนนทรีในปัจจุบันมีขนาดกว้างขึ้นกว่าเดิม ในขณะที่คลองสาทรมีขนาดแคบลง ต่อมามีการตัดถนนนราธิวาสราชนครินทร์วิ่งคู่ขนานไปกับคลองช่องนนทรี และเกิดรถไฟฟ้าบีทีเอส ระบบรถไฟฟ้ายกระดับแห่งแรกของประเทศไทย เปิดให้บริการครั้งแรกเมื่อวันที่ 5 ธันวาคม พ.ศ. 2542 โดยมีสถานีช่องนนทรียกระดับคร่อมคลองช่องนนทรี จากข้อมูล พ.ศ. 2561 ในการตรวจค่าคุณภาพน้ำคลอง 300 จุด ที่มีความสกปรกมาก พบว่าน้ำบริเวณคลองช่องนนทรีตัดถนนสุรวงศ์ พื้นที่เขตบางรักค่าบีโอดี 90 และ คลองช่องนนทรีตัดถนนสีลม ค่าบีโอดี เขตบางรัก 72 ถือเป็นจุดที่มีความสกปรกมากที่สุดอันดับ 1 และ 2 ตามลำดับ

เมื่อวันที่ 25 ธันวาคม พ.ศ. 2564 ได้เปิดสวนสาธารณะคลองช่องนนทรี ช่วงถนนสาทรถึงซอยนราธิวาสราชนครินทร์ 7 ระยะทาง 200 เมตร โดยโครงการสวนสาธารณะคลองช่องนนทรีเป็นสวนสาธารณะเลียบไปกับคลองช่องนนทรีระยะ 4.5 กิโลเมตร แบ่งช่วงการก่อสร้างเป็นสี่ช่วง

## อ้างอิง

ช่องนนทรี
ช่องนนทรี
ช่องนนทรี
แมดแม็กซ์

**แมดแม็กซ์** เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ด

## ภาพยนตร์
* *แมดเม็กซ์* (Mad Max) พ.ศ. 2522
* *แมดเม็กซ์ 2* (Mad Max 2) พ.ศ. 2524
* *แมดเม็กซ์ 3 โดมบันลือโลก* (Mad Max Beyond Thunderdome) พ.ศ. 2528
* *แมดเม็กซ์ : ถนนโลกันตร์* (Mad Max: Fury Road) พ.ศ. 2558

## ประวัติ
จอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น

## รถยนต์ที่ใช้
รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974

## อ้างอิง

หมวดหมู่:ภาพยนตร์ออสเตรเลีย
หมวดหมู่:ภาพยนตร์ที่ถ่ายทำในประเทศออสเตรเลีย
หมวดหมู่:ภาพยนตร์ที่ออกฉายในปี พ.ศ. 2522
หมวดหมู่:ผู้ครองสถิติโลก
รัฐบาลเปลี่ยนผ่านแห่งชาติ

**รัฐบาลเปลี่ยนผ่านแห่งชาติ** เป็นรัฐบาลกลางของประเทศโซมาเลียที่นานาประเทศรับรองตั้งแต่ พ.ศ. 2543 ถึง 2547

รัฐบาลเปลี่ยนผ่านแห่งชาติ (TGN) ตั้งขึ้นเมื่อเดือนพฤษภาคม พ.ศ. 2543 หลังการประชุมสันติภาพแห่งชาติโซมาเลียซึ่งจัดขึ้นที่เมืองอาร์ตา ประเทศจิบูตี แต่ถูกต่อต้านจากทหารและนักการเมืองโดยสภาความสมานฉันท์และการฟื้นฟูโซมาเลีย ซึ่งฮุสเซน โมฮัมเหม็ด ฟาระห์ ไอดิดและโมฮัมเหม็ด เดเรเป็นผู้ก่อตั้ง

จากภัยคุกคามทั้งภายนอกและภายใน ทำให้ต้องเปลี่ยนนายกรัฐมนตรีถึงสี่คนในสามปี และหน่วยบริหารราชการแผ่นดินล้มละลายใน พ.ศ. 2546 อาณัติของรัฐบาลจึงหมดลงไปพร้อมกัน

เมื่อวันที่ 10 ตุลาคม พ.ศ. 2547 สมาชิกสภานิติบัญญัติเลือกตั้งให้อับดุลลาฮี ยูซุฟ อะห์เมดเป็นประธานาธิบดีคนแรกของรัฐบาลกลางเพื่อการเปลี่ยนผ่าน ซึ่งสืบรัฐบาลเปลี่ยนผ่านแห่งชาติ เขาได้รับ 189 คะแนนจากรัฐสภารัฐบาลกลางเปลี่ยนผ่าน ขณะที่คู่แข่งที่สูสีที่สุดคืออดีตทูตประจำกรุงวอชิงตัน อับดุลลาฮี อาห์เมด อาด์ดูได้ 79 คะแนนในการลงคะแนนรอบที่สาม เมื่อดำรงดำแหน่งประธานาธิบดีแล้ว ผู้นำรัฐบาลเปลี่ยนผ่านแห่งชาติ อับดิคาซิม ซาลาด ฮัสซัน ก็ถอนตัวออกจาการเลือกตั้งอย่างสงบ

## อ้างอิง

หมวดหมู่:รัฐสิ้นสภาพในทวีปแอฟริกา
หมวดหมู่:ประวัติศาสตร์โซมาเลีย
หมวดหมู่:สงครามกลางเมืองโซมาเลีย
หมวดหมู่:รัฐบาลชั่วคราว
หมวดหมู่:ประวัติศาสตร์การเมืองโซมาเลีย
ดาวเงินไทยทอง

**ดาวเงินไทยทอง**  เป็นพืชในสกุลดาวเงิน วงศ์ Rubiaceae เป็นไม้ล้มลุกอวบน้ำ ขึ้นตามหินปูน ใบเดี่ยว ดอกช่อ ออกที่ปลายยอด ดอกสีขาว รูประฆัง ผลขนาดเล็ก แห้งแล้วแตก ออกดอกช่วงมิถุนายน – สิงหาคม พบครั้งแรกที่ดอยเชียงดาว จังหวัดเชียงใหม่ โดย H.B.G. Garrett ชาวอังกฤษ ชื่อสปีชีส์ตั้งเป็นเกียรติแก่ศ. ดร. อบฉันท์ ไทยทอง 

## อ้างอิง

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 124

หมวดหมู่:สกุลดาวเงิน
หม่า เทียนอวี่

**หม่า เทียนอวี่** (; ; เกิด 12 กรกฎาคม 2529) หรือ **เรย์ หม่า**(Ray Ma) เป็นนักแสดงชาวจีน เป็นที่รู้จักจากซีรีส์จีนเรื่อง *Ice Fantasy ทั้งภาค 1 และ 2* และ *[[มหัศจรรย์กระบี่เจ้าพิภพ]]* 

## ผลงานการแสดง

### ละคร

### ภาพยนตร์

## ผลงานเพลง

### อัลบั้มเดี่ยว
* Beautiful Lights (宇光十色)

### เพลงประกอบละคร
Love is Cherry blossoms ost. Ice fantasy

### เพลงThe flบันทึกลับสามก๊ก  (Secrets of Three Kingdoms) ปี 2017-2018
* ตำนานกระบี่เซียนหยวน
* มหัศจรรย์กระบี่เจ้าพิภพ
* ตี่เหรินเจี๋ย รับบท คุณชายหยวนฟาง
* Ice Fantasy อัศจรรย์ศึกชิงบัลลังก์น้ำแข็ง ภาค1 และ 2 รับบท คุณชายอิงคงซื่อ
* กี่ไซอิ๋ว
* ปูปู้จิงซิน ภาค 1 รับบท หวงตี้ (ในยุคปัจจุบัน ปรากฏตัวเฉพาะ episode1)
* ความฝันในหอแดง ปี 2010 รับบท เจียเป่าอี้
* The Vigilantes in Masks 2010

## อ้างอิง

## แหล่งข้อมูล
* ตำนานกระบี่เซียนหยวน Xuan Yuan Sword 
* 
บันเทิงเริงใจ256:วาเลนไทน์ Ray+Kate/วิวาห์มิสHK'09/หูเกอ+หลิวซือซือ/Young Sherlock/Marry into purple
* แฟนคลับของหม่าเทียนหยูในประเทศไทย

หมวดหมู่:นักร้องชายชาวจีน
หมวดหมู่:นักแสดงชายชาวจีน
หมวดหมู่:บุคคลจากมณฑลซานตง
โรงงานไพ่ กรมสรรพสามิต

**โรงงานไพ่ กรมสรรพสามิต** () เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงคราม มีหน้าที่หลักคือ ผลิตไพ่ให้มีคุณภาพได้มาตรฐานเป็นที่ยอมรับในระดับสากล และกำกับการจำหน่ายไพ่ภายในประเทศให้มีประสิทธิภาพ ตลอดจนจำหน่ายไพ่ให้แก่ประเทศต่างๆในแถบภูมิภาคอาเซียน

## ประวัติ
โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา

การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน

ในเดือนพฤษภาคม 2566 พันตำรวจโท นราวิทย์ เปาอินทร์ ดำรงตำแหน่งผู้อำนวยการ

## อ้างอิง

## แหล่งข้อมูลอื่น
* 

หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
หมวดหมู่:องค์การที่ก่อตั้งในปี พ.ศ. 2481
หมวดหมู่:หน่วยงานของรัฐบาลไทยในเขตดุสิต
บีสต์แอนด์เดอะฮาร์ลอต

"**บีสต์แอนด์เดอะฮาร์ลอต**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 3 ของวง *[[ซิตีออฟอีวิล]]* เพลงนี้ได้ติดอันดับที่ 19 ในชาร์ตฮอตเมนสตรีมร็อกแทร็ก สหรัฐอเมริกา, อันดับที่ 47 ในชาร์ตซิงเกิลแห่งสหราชอาณาจักร และอันดับที่ 1 ในชาร์ตเพลงร็อกในสหราชอาณาจักร ในวันที่ 12 มีนาคม พ.ศ. 2549

"บีสต์แอนด์เดอะฮาร์ลอต" เป็นเพลงหนึ่งในเพลงที่บันทึกในช่วงแรก ๆ ที่มีการเปลี่ยนแปลงเสียงร้องของ เอ็ม. แชโดวส์ โดยการหลีกเลี่ยงการแผดเสียง และทำให้มีความเป็นฮาร์ดร็อกมากขึ้น เมื่อเทียบกับผลงานที่ผ่านมา เพลงมีจังหวะที่หนักและรวดเร็ว และมีโครงสร้างของเพลงที่ค่อนข้างปกติ ยกเว้นท่อนกีตาร์โซโลของ ซินนิสเตอร์ เกตส์ ที่เล่นหลังท่อนคอรัสแรก แทนที่จะเป็นหลังท่อนคอรัสครั้งที่สอง ซึ่งผิดปกติและแตกต่างไปจากเพลงทั่วไป

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร้องเสียงประสาน
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

;การผลิต
* แอนดรูว์ เมอร์ดอก – โปรดิวเซอร์เพลง
* แคม แร็กแคม – งานศิลปะ

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2549
หมวดหมู่:เพลงในปี พ.ศ. 2548
หมวดหมู่:เพลงของอะเว็นจด์เซเวนโฟลด์
แมนฮันต์อินเตอร์เนชันแนล

**แมนฮันต์อินเตอร์เนชั่นแนล** () เป็นประกวดความงามระดับนานาชาติของผู้ชายซึ่งเริ่มในปี พ.ศ. 2536 ก่อตั้งในประเทศสิงคโปร์

ผู้ได้รับตำแหน่งคนปัจจุบันคือ อาโดนิส เรอโนลด์ จากฝรั่งเศส

## ประวัติ
การประกวดแมนฮันต์  เริ่มต้นขึ้นเมื่อปี พ.ศ. 2530 เมื่อ อเล็กซ์ หลิว ผู้อำนวยการฝ่ายการตลาดของ Exclusive Resources Marketing Pte Ltd, ตัดสินใจที่จะจัดเวทีการประกวดโมเดลชายครั้งแรกในสิงคโปร์เนื่องจากมีการประกวดสตรีและผู้ชายเป็นจำนวนมาก หลิวจึงวางแผนและออกแบบการประกวด แมนฮันต์ ครั้งแรก.

แมนฮันต์ กลายเป็น แมนฮันต์อินเตอร์เนชั่นแนล ในปีพ.ศ. 2536 เป็นครั้งแรกในโกลด์โคสต์ในประเทศออสเตรเลีย ในปีพ.ศ. 2536 เมื่อโทมัส ซัสเซอ ได้รับชัยชนะ แมนฮันต์อินเตอร์เนชั่นแนล ของผู้เข้าร่วม 25 คนแรก ในปีพ.ศ. 2537 การประกวดยังคงอยู่ในโกลด์โคสต์ของออสเตรเลียเมื่อ นิคอส ปาปาดากิส ประเทศกรีซได้รับชัยชนะ การแข่งขัน แมนฮันต์อินเตอร์เนชั่นแนล เป็นความร่วมมือกับคู่ค้าชาวออสเตรเลีย Procon Leisure International Pty Ltd โดย Rosko Dickinson.

หนึ่งในปีที่ประสบความสำเร็จมากที่สุดของการประกวดคือเดือนพฤศจิกายน ในปีพ.ศ. 2538 เมื่อผู้เข้าแข่งขัน 35 รายเดินทางไปที่เกาะเซ็นโตซ่า ประเทศสิงคโปร์เพื่อชิงตำแหน่ง รางวัลเงินสดและรางวัลสำหรับผู้ชนะปี ในปีพ.ศ. 2538 เกินกว่า 90,000 เหรียญ

## รูปแบบการประกวด
การประกวดแมนฮันต์อินเตอร์เนชันแนลจะแบ่งออกเป็น 2 รอบคือ รอบพรีลิมมินารี และรอบตัดสิน ระหว่างการประกวดรอบพรีลิมมินารี ผู้เข้าประกวดจะได้รับการตัดสินด้วยชุดประจำชาติ, ชุดว่ายน้ำ, ชุดสูทสากล และชุดแฟชัน ผู้เข้าประกวดที่ได้คะแนนสะสมสูงสุดจากรอบพรีลิมมินารีจะผ่านเข้าสู่รอบตัดสินต่อไป

ในการประกวดรอบตัดสินผู้เข้าประกวด 15 คนจะได้รับเลือกให้เป็นแมนฮันต์อินเตอร์เนชันแนล นอกจากนี้ยังมีรางวัลพิเศษอื่น ๆ อีกหลายรางวัล ได้แก่ ชุดประจำชาติยอดเยี่ยม, เบสท์รันเวย์โมเดล, มิสเตอร์คอนจีเนียลีตี, มิสเตอร์เฟรนด์ชิป, มิสเตอร์เพอร์ซันแนลลีตี, มิสเตอร์ฟิสิกส์ และ มิสเตอร์พ็อพพิวแลริที (ได้รับการโหวตจากประชาชนทางอินเทอร์เน็ต)

## ผู้ดำรงตำแหน่ง
*ไม่ได้จัดขึ้นในปี ค.ศ. 1996, 2003, 2004, 2009, 2013-2015', 2019, 2021, 2023

*'รองชนะเลิศอันดับที่ 5 ถึง 9**



=== รางวัลพิเศษ ===


== ทำเนียบแมนฮันต์อินเตอร์เนชันแนล ==
<gallery>
ไฟล์:Kevin Dasom, Mister Supranational Thailand 2018.jpg|**แมนฮันต์อินเตอร์เนชันแนล 2024**<br>[[เควิน ดาโสม|อภิสิทธินันท์ เลน ดาโสม]]<br>
File:Paul Luzineau 2020.png|**แมนฮันต์อินเตอร์เนชันแนล 2020**<br />พอล ลูซิเนียล<br>
File:Tolgahan Sayışman.jpg|**แมนฮันต์อินเตอร์เนชันแนล 2005'''ทอลกาฮัน ซายึชมัน  


## ตัวแทนประเทศไทย

## ดูเพิ่ม

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* Pageantopolis' Manhunt International page 

หมวดหมู่:แมนฮันต์อินเตอร์เนชันแนล
หมวดหมู่:ประกวดความงามชาย
ชาวโซมาลี

**ชาวโซมาลี** (, ) เป็นกลุ่มชาติพันธุ์ที่อาศัยอยู่ในจะงอยแอฟริกา (คาบสมุทรโซมาลี)  ชาวโซมาลีส่วนใหญ่พูดภาษาโซมาลี และคนส่วนใหญ่นับถือศาสนาอิสลาม นิกายสุหนี่ กลุ่มชาติพันธุ์โซมาลีส่วนใหญ่อาศัยอยู่ในประเทศโซมาเลีย (ประมาณ 8,700,000)  เอธิโอเปีย (4600000)  เคนยา (2.4 ล้าน)  และจิบูตี (464600)  และอีกจำนวนมากยังอาศัยอยู่ในพื้นที่บางส่วนของตะวันออกกลาง, อเมริกาเหนือ และยุโรป

## อ้างอิง


ซ
ซ
เต่าร้างยักษ์คีรีวง

**เต่าร้างยักษ์คีรีวง**  เป็นปาล์มต้นเดียว มีใบบนต้น 8-10 กาบ ใบประกอบรูปขนนก 2 ชั้น ใบย่อยมีได้มากถึง 25 คู่ ดอกช่อ ติดผลจำนวนมาก แต่ละผลมี 2 เมล็ด พบครั้งแรกในประเทศไทยเมื่อ 28 พฤศจิกายน พ.ศ. 2540 โดย D.R. Hodel ชาวสหรัฐ ที่หมู่บ้านคีรีวง ตำบลกะโรม อำเภอลานสกา จังหวัดนครศรีธรรมราช ชื่อสปีชีส์ตั้งตามหมู่บ้านคีรีวง 

## อ้างอิง

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 99

หมวดหมู่:เต่าร้าง
มิสเตอร์โกลบอล

**มิสเตอร์โกลบอล** () เป็นการประกวดความงามชายก่อตั้งขึ้นในปี ค.ศ. 2014 ในครั้งแรกมี 16 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ เมียะ ตูยะ ลวีน จากพม่า ในครั้งที่ 3 การประกวดมิสเตอร์โกลบอลได้รับการจัดอันดับให้เป็นการประกวดระดับแกรนด์สแลม ร่วมกับ แมนฮันต์อินเตอร์เนชันแนล มิสเตอร์เวิลด์ มิสเตอร์อินเตอร์เนชันแนล และมิสเตอร์ซูปราเนชันแนล

ในเดือนมกราคม ค.ศ. 2024 บริษัท ทีพีเอ็น โกลบอล จำกัด ได้ถือครองลิขสิทธิ์การประกวดมิสเตอร์โกลบอลตั้งแต่ปี 2024 เป็นต้นไป ซึ่งทีพีเอ็นเป็นบริษัทที่จัดการประกวดมิสยูนิเวิร์สไทยแลนด์และนางสาวไทยด้วย

ผู้ดำรงตำแหน่งมิสเตอร์โกลบอลคนปัจจุบัน คือ อาเลฆันโดร มิเกล โอเตรกา จาก ประเทศสเปน

## ผู้ชนะการประกวด

### เรียงลำดับสัญชาติของผู้ชนะเลิศ

;หมายเหตุ

### รางวัลพิเศษ

## ตัวแทนประเทศไทย

## ผลการแข่งขัน

### มิสเตอร์โกลบอล 2025

**มิสเตอร์โกลบอล 2025** () เป็นการประกวด มิสเตอร์โกลบอล ครั้งที่ 11 จัดขึ้นที่ MCC HALL The Mall Lifestore Bangkae บางแค กรุงเทพมหานคร ประเทศไทย เมื่อวันที่ 5 ตุลาคม ค.ศ. 2025 โดยมีผู้เข้าประกวดทั้งหมด 36 คน

ในตอนท้ายของการประกวด **Miguel Alejandro Ortega Alaniz** จาก **สเปน** ได้รับตำแหน่ง **มิสเตอร์โกลบอล 2025**

#### ผลการประกวด
#### ลำดับ

* ✦ 
* ✿ 

#### รางวัลพิเศษ

### ผู้เข้าประกวด

### มิสเตอร์โกลบอล 2024

**มิสเตอร์โกลบอล 2024** () เป็นการประกวด มิสเตอร์โกลบอล ครั้งที่ 10 และเป็นครั้งแรกภายใต้การบริหารของบริษัท TPN Global จัดขึ้นเมื่อวันที่ 6 ตุลาคม ค.ศ. 2024 ณ MCC Hall เดอะมอลล์บางกะปิ กรุงเทพมหานคร ประเทศไทย

ในตอนท้ายของการประกวด **เจสัน เบรตฟีลีน** จากอินเดีย มิสเตอร์โกลบอล 2023 ได้สวมมงกุฎให้แก่ **โดเมียร์ คอริลลา** จากฟิลิปปินส์ เป็น **มิสเตอร์โกลบอล 2024** โดยเขาเป็นตัวแทนจากฟิลิปปินส์คนแรกที่คว้าตำแหน่งนี้

#### ผลการประกวด
#### ลำดับ

#### รางวัลพิเศษ

### ผู้เข้าประกวด
ผู้เข้าประกวดทั้งหมด 33 คน ได้แก่

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* Pageantopolis' Mister Global Page 

หมวดหมู่:มิสเตอร์โกลบอล
หมวดหมู่:ประกวดความงามชาย
หมวดหมู่:ทีพีเอ็น โกลบอล
น้ำตาสุดท้าย

**น้ำตาสุดท้าย** เป็นซิงเกิลของวงดนตรีแนวร็อกค็อกเทล จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557

น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน

## เนื้อหาของเพลง
เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง

## การตอบรับ
เพลง **น้ำตาสุดท้าย** ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:เพลงบันทึกเสียงที่ผลิตโดยดนัย ธงสินธุศักดิ์
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
มิสแกรนด์ไทยแลนด์ 2014

**มิสแกรนด์ไทยแลนด์ 2014** () เป็นการประกวดมิสแกรนด์ไทยแลนด์ครั้งที่ 2 ซึ่งมีการทำกิจกรรมการเก็บตัวการประกวด ณ จังหวัดบุรีรัมย์ และมีการประกวดรอบตัดสินในวันที่ 17 มิถุนายน พ.ศ. 2557 โดยดำเนินงานถ่ายทอดสดโดย ช่อง 7 

ญาดา เทพนม ผู้ดำรงตำแหน่งมิสแกรนด์ไทยแลนด์ 2013 จากจังหวัดประจวบคีรีขันธ์ ได้มอบมงกุฎและสายสะพายให้แก่ ปรภัสสร วรสิรินดา จากจังหวัดนครราชสีมา ได้รับตำแหน่งมิสแกรนด์ไทยแลนด์ 2014 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2014 ณ อินดอร์ สเตเดียม หัวหมาก

## ผลการประกวด
### ลำดับ

## รางวัลตำแหน่งพิเศษ

## ผู้เข้าประกวด
ผู้เข้าประกวด 50 คนสุดท้าย ได้รับการยืนยันแล้ว:

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:มิสแกรนด์ไทยแลนด์แบ่งตามปี
สุขาอยู่หนใด

**"สุขาอยู่หนใด"** เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่ เรคคอร์ดในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์

ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา 

ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข

ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ

## การตอบรับ
เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยสมพล รุ่งพาณิชย์
หมวดหมู่:เพลงซินธ์ป็อปไทย
หมวดหมู่:เพลงป็อปร็อกไทย
งานเต้นรำในคืนพระจันทร์เต็มดวง

**งานเต้นรำในคืนพระจันทร์เต็มดวง** เป็นซิงเกิลของวงดนตรีค็อกเทล โดยออกจำหน่ายอย่างเป็นทางการในวันที่ 21 กันยายน พ.ศ. 2554 โดยร่วมร้องกับ นิว - นภัสสร ภูธรใจ จากสตูดิโออัลบั้ม ''เท็นเทาซันด์เทียส์'' ก่อนถูกนำมาดัดแปลงเป็นเพลงประกอบละคร ลูกไม้ลายสนธยา ในปี พ.ศ. 2561

## ประวัติ
เพลงงานเต้นรำในคืนพระจันทร์เต็มดวง ถูกแต่งขึ้นโดย ปัณฑพล ประสารราชกิจ เพื่อใช้เป็นเพลงประกอบละครเวทีเรื่อง "The Castle ความตาย ความรัก ความทรงจำ" โดยคณะนิเทศศาสตร์ มหาวิทยาลัยกรุงเทพ ในปี พ.ศ. 2551 โดยมีปัณฑพลเป็นผู้ร้องเพียงคนเดียว ก่อนที่เพลงนี้จะถูกนำออกเป็นซิงเกิล ในปี พ.ศ. 2554 และร่วมร้องกับ '''นภัสสร ภูธรใจ''' และถูกบรรจุไว้ในอัลบั้ม เท็นเทาซันด์เทียส์ สตูดิโออัลบั้มลำดับที่ 4 ของวงค็อกเทล และได้ถูกดัดแปลงอีกครั้งในปี พ.ศ. 2561 เพื่อใช้เป็นเพลงประกอบละคร ลูกไม้ลายสนธยา ทางช่อง 7 เอชดี โดยในช่วงดนตรีเปิดละครขับร้องโดย ปัณฑพล ส่วนช่วงดนตรีปิดละครนั้นขับร้องโดย พิมประภา ตั้งประภาพร

## การตอบรับ
เพลง **งานเต้นรำในคืนพระจันทร์เต็มดวง** ติดอันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี 
### ชาร์ต

## อ้างอิง

## แหล่งข้อมูลอื่น
* เนื้อเพลง งานเต้นรำในคืนพระจันทร์เต็มดวง

หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
หมวดหมู่:เพลงป็อปร็อกไทย
อุทยานโอลิมปิกโซล

**อุทยานโอลิมปิกโซล** () เป็น อุทยานโอลิมปิก สร้างขึ้นเพื่อรองรับการเป็นเจ้าภาพกีฬาโอลิมปิกฤดูร้อน 1988 ตั้งอยู่ที่แขวงพังกี, เขตซงพา โซล ประเทศเกาหลีใต้

thumb|สระว่ายน้ำโอลิมปิกในปี พ.ศ. 2555
## สนามกีฬา
* โอลิมปิกเฟนซิ่งยิมเนเซียม
* โอลิมปิกยิมนาสติกอารีนา
* สระว่ายน้ำโอลิมปิก (Olympic Swimming Pool)
* สนามโอลิมปิกเทนนิส
* โอลิมปิกเวโลโดม
* โอลิมปิกเวทไลติงยิมเนเซียม - เปลี่ยนชื่อเป็น *Woori Financial Art Hall*

## สถานที่อื่นๆ
* มหาวิทยาลัยกีฬาแห่งชาติเกาหลี
* ป้อมม็องชน
* สวนปติมากรรมโอลิมปิก
* โรงแรมโอลิมปิกปาร์คเทล
* โอลิมปิกฮอลล์
* พิพิธภัณฑ์โอลิมปิกโซล
* พิพิธภัณฑ์ศิลปะ SOMA
* ประตูสันติภาพโลก
* สวนกุหลาบ

## โอลิมปิกฮอลล์
ในปี พ.ศ 2554 รัฐมนตรีว่าการกระทรวงวัฒนธรรม กีฬาและการท่องเที่ยวได้ร่วมกับกองทุนสนับสนุนการสร้างเสริมกีฬาแห่งเกาหลีใต้ได้ทำการปรับปรุงให้โอลิมปอกฮอลล์กลายเป็นคอนเสิร์ตฮอลล์ โครงการปรับปรุงเป็นระยะเวลา 1 ปี ประกอบไปด้วยการขยายเวทีเป็น 2,452 ที่นั่งในหอประชุมหลัก, ห้องแสดงประวัติศาสตร์ความเป็นมาของเคป๊อป ตั้งแต่ปี 1920 จนถึงยุคปัจจุบัน, มีโรงละครขนาด 240 ที่นั่งสำหรับนักดนตรีแนวอินดี้และศิลปินหน้าใหม่ ในวันที่ 22 มิถุนายน พ.ศ. 2554 โอลิมปิกฮอลล์ได้เปิดให้บริการอีกครั้งพร้อมด้วยการแสดงของนักร้องที่มีชื่อเสียงอาทิเช่น ซูเปอร์จูเนียร์, ทูพีเอ็ม, โฟร์มินิตและอาฟเตอร์สกูล

## งานที่จัดในฮอลล์
* คิงส์ออฟคอนวีเนียนซ์: *Kings of Convenience Live in Seoul* - มีนาคม พ.ศ. 2553 
* The Swell Season: *The Swell Season Live in Seoul* - 7 เมษายน พ.ศ. 2553
* ทูเอนีวัน: *NOLZA 2011* - 26,27 และ 28 สิงหาคม พ.ศ. 2554*
* [[บีเอพี]]: *B.A.P - Live on earth* - 23 และ 24 กุมภาพันธ์ พ.ศ. 2556
* [[เอพิงก์]]: *Apink 1st concert PINK PARADISE"  30 และ 31 มกราคม พ.ศ. 2558

## อ้างอิง

## แหล่งข้อมูลอื่น

* เว็บไซต์อุทยานโอลิมปิกโซล 

หมวดหมู่:สนามกีฬาในประเทศเกาหลีใต้
หมวดหมู่:โอลิมปิกฤดูร้อน 1988
หมวดหมู่:สิ่งก่อสร้างในเขตซงพา
หมวดหมู่:อุทยานโอลิมปิก
เซลิน่า เพียซ

**เซลิน่า เพียซ** (เกิด 25 มกราคม พ.ศ. 2537) ชื่อเล่น **เซ** เป็นนักแสดงและนางแบบลูกครึ่งไทย-อังกฤษ อดีตนักแสดงสังกัดสถานีวิทยุโทรทัศน์ไทยทีวีสีช่อง 3

## ประวัติ

**เซลิน่า เพียซ** กำลังศึกษาระดับปริญญาตรีที่คณะนิเทศศาสตร์ วิทยาลัยนานาชาติ มหาวิทยาลัยกรุงเทพ เริ่มเข้าวงการจากการประกวด Thai Super Model 2010 จากนั้นจึงมีผลงานเดินแบบและถ่ายแบบตามนิตยสารชั้นนำ เช่น แพรว เปรียว พลอยแกมเพชร ฯลฯ ต่อมาได้เซ็นสัญญากับค่ายยูม่าและมีผลงานเรื่องแรกในปี พ.ศ. 2554 คือ กลรักลวงใจ รับบทเป็น *การ์ตูน* เพื่อนนางเอก คู่กับ โชคชัย บุญวรเมธี  และในปีเดียวกันเธอรับบทเป็น *เมย์* หรือ *มณทกานต์* คู่กับ วรฤทธิ์ ไวยเจียรนัย จากนั้นจึงได้ผันตัวเป็นนางร้ายในละครเรื่อง  กุหลาบซ่อนกลิ่น และกำลังจะมีละครตามมาเรื่อย ๆ

ปัจจุบัน เซลิน่า เพียซ หมดสัญญากับทางต้นสังกัดแล้ว ปัจจุบันเซ็นเป็นนักแสดงช่อง 8 เป็นเวลา 5 ปี

## ผลงาน
### ผลงานละครโทรทัศน์

## อ้างอิง

หมวดหมู่:นักแสดงหญิงชาวไทย
หมวดหมู่:ชาวไทยเชื้อสายอังกฤษ
หมวดหมู่:นักแสดงหญิงจากจังหวัดภูเก็ต
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นางแบบไทย